A Tanács 2314/2000/EK rendelete
(2000. október 17.)
a Kínai Népköztársaságból származó vasból és acélból készült egyes csőszerelvények behozatalára az 584/96/EK rendeletben kivetett végleges dömpingellenes vámnak a Tajvanban feladott (függetlenül attól, hogy tajvani származásúnak nyilvánították-e), vasból vagy acélból készült egyes csőszerelvények behozatalára való kiterjesztéséről, továbbá három tajvani exportőrtől történő behozatalra vonatkozó vizsgálat megszüntetéséről szóló 763/2000/EK rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre,
tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre [1],
tekintettel a Bizottság a tanácsadó bizottsággal folytatott konzultációt követően benyújtott javaslatára,
mivel:
(1) A 763/2000/EK rendelet [2] kiterjesztette az 584/96/EK rendeletben [3] kivetett 58,6 %-os végleges dömpingellenes vámot ugyanezen termékek Tajvanról való behozatalára is, függetlenül attól, hogy tajvani származásúnak nyilvánították-e, kivéve az érintett három együttműködő tajvani exportőr által gyártott vagy exportált termékeket.
(2) A közösségi intézmények következetes gyakorlata, hogy egyéniesítik a dömpingellenes intézkedéseket az egyéni vállalkozások által gyártott áruk esetében.
(3) A 763/2000/EK rendelet 1. cikke leszűkíti a mentességet az érintett három együttműködő tajvani exportőr által gyártott vagy egyenesen a Közösségbe eladott termékekre kiterjesztett vámok alól.
(4) A vonatkozó vizsgálat ténymegállapításai alapján helyénvalónak tűnik megllapítani, hogy a mentesség hatályának tartalmaznia kell a gyártott terméknek az érintett exportőrök általi minden exporteladását, akár közvetlenül, akár harmadik kereskedőn keresztül.
(5) A fentebb említett 1. cikket ennek megfelelően módosítani kell, hogy a mentesség alkalmazható legyen a három együttműködő tajvani gyártó által gyártott termékekre, függetlenül az áruk Közösségbe exportálásért felelős személyétől,
ELFOGADTA EZT A RENDELETET:
1. cikk
A 763/2000/EK rendelet 1. cikkének (1) és (2) bekezdésének helyébe a következők lépnek:
"(1) A Kínai Népköztársaságból származó ex73079311 (7307931190 TARIC-kód), ex73079319 (7307931990 TARIC-kód), ex73079930 (7307993091 TARIC-kód) és 73079990 (7307999091 TARIC-kód) KN-kódok alá tartozó vasból és acélból készült egyes csőszerelvények behozatalára az 584/96/EK rendeletben kivetett végleges dömpingellenes vámot kiterjesztik ugyanezen szerelvények Tajvanról való behozatalára is, függetlenül attól, hogy a szerelvényeket tajvani származásúnak nyilvánították-e (A 999 kiegészítő TARIC-kód), kivéve a Chup Hsin Enterprise Co. Ltd, Kaohsiung (Tajvan) (A 098 kiegészítő TARIC-kód), Rigid Industries Co. Ltd, Kaohsiung (Tajvan) (A 099 kiegészítő TARIC-kód) és a Niang Hong Pipe Fittings Co. Ltd, Kaohsiung (Tajvan) (A 100 kiegészítő TARIC-kód) által gyártott termékeket.
(2) Az (1) bekezdésben kiterjesztett vámot az 1683/1999/EK rendelet 2. cikkével és a 384/96/EK rendelet 13. cikkének (3) bekezdésével és 14. cikkének (5) bekezdésével összhangban nyilvántartásba vett behozatalokra is be kell szedni, kivéve az (1) bekezdésben említett vállalatok által gyártott termékeket."
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
E rendeletet 2000. április 15-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 2000. október 17-én.